ai4bharat/Pralekha huggingface dataset:
प्रधानमंत्री कार्यालय
प्रधानमंत्री 12 फरवरी को महर्षि दयानंद सरस्वती की 200वीं जयंती के उपलक्ष्य में साल भर चलने वाले समारोह का उद्घाटन करेंगे
महर्षि दयानंद सरस्वती, जोकि एक समाज सुधारक थे, ने 1875 में तत्कालीन सामाजिक असमानताओं से निपटने के लिए आर्य समाज की स्थापना की
आर्य समाज ने देश की सांस्कृतिक एवं सामाजिक जागृति में एक महत्वपूर्ण भूमिका निभाई
प्रधानमंत्री श्री मोदी के नेतृत्व वाली सरकार समाज सुधारकों और महत्वपूर्ण हस्तियों, विशेष रूप उन लोगों को सम्मानित करने के लिए प्रतिबद्ध है जिनके योगदानों को अभी तक अखिल भारतीय स्तर पर उपयुक्त श्रेय नहीं दिया गया है
प्रधानमंत्री श्री नरेन्द्र मोदी 12 फरवरी, 2023 को सुबह 11 बजे दिल्ली के इंदिरा गांधी इंडोर स्टेडियम में महर्षि दयानंद सरस्वती की 200वीं जयंती के उपलक्ष्य में साल भर चलने वाले समारोह का उद्घाटन करेंगे। इस अवसर पर, प्रधानमंत्री उपस्थित लोगों को संबोधित भी करेंगे।
महर्षि दयानंद सरस्वती, जिनका जन्म 12 फरवरी 1824 को हुआ था, एक समाज सुधारक थे। उन्होंने 1875 में तत्कालीन सामाजिक असमानताओं से निपटने के लिए आर्य समाज की स्थापना की थी। आर्य समाज ने सामाजिक सुधारों और शिक्षा पर जोर देकर देश की सांस्कृतिक एवं सामाजिक जागृति में एक महत्वपूर्ण भूमिका निभाई है।
सरकार समाज सुधारकों और महत्वपूर्ण हस्तियों, विशेष रूप से उन लोगों को सम्मानित करने के लिए प्रतिबद्ध है जिनके योगदानों को अभी तक अखिल भारतीय स्तर पर उपयुक्त श्रेय नहीं दिया गया है। भगवान बिरसा मुंडा की जयंती को जनजातीय गौरव दिवस घोषित करने से लेकर श्री अरबिंदो की 150वीं जयंती के उपलक्ष्य में आयोजित कार्यक्रम में भाग लेने तक, इस तरह की पहल का नेतृत्व प्रधानमंत्री श्री नरेन्द्र मोदी आगे बढ़कर कर रहे हैं।
प्रधानमंत्री कार्यालय
प्रधानमंत्री ने जालियांवाला बाग नरसंहार के शहीदों को श्रद्धांजलि अर्पित की
प्रधानमंत्री श्री नरेन्द्र मोदी ने जालियांवाला बाग नरसंहार के शहीदों को श्रद्धांजलि अर्पित की है।
श्री मोदी ने एक ट्वीट में कहाः
“जालियांवाला बाग नरसंहार में शहीद हुए लोगों को श्रद्धांजलि। उनका साहस, वीरता और बलिदान प्रत्येक भारतीय को ताकत देता है।”
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.66 करोड़ टीके लगाए जा चुके हैं
बीते चौबीस घंटों में 870 टीके लगाए गए
भारत में सक्रिय मरीजों की संख्या 10,179 है
सक्रिय मामलों की दर 0.02 प्रतिशत है
स्वस्थ होने की वर्तमान दर 98.79 प्रतिशत है
बीते चौबीस घंटों में 2,100 लोग स्वस्थ हुए,अब तक स्वस्थ हुए कुल लोगों की संख्या 4,44,42,065 है
पिछले 24 घंटों में 906 नए मामले सामने आए
दैनिक सक्रिय मामलों की दर 0.70 प्रतिशत है
साप्ताहिक सक्रिय मामलों की दर 0.90 प्रतिशत है
अब तक 92.90 करोड़ जांच की जा चुकी हैं,बीते चौबीस घंटों में 1,29,610
जांच की गई
प्रधानमंत्री कार्यालय
प्रधानमंत्री सम्मानित अतिथि के रूप में बैस्टिल डे परेड में शामिल हुए
प्रधानमंत्री श्री नरेन्द्र मोदी 14 जुलाई 2023 को चैंप्स-एलिसीस पर फ्रांस के राष्ट्रपति महामहिम श्री इमैनुएल मैक्रॉन के निमंत्रण पर सम्मानित अतिथि के रूप में बैस्टिल डे परेड में शामिल हुए।
भारत-फ्रांस रणनीतिक साझेदारी की 25वीं वर्षगांठ के अवसर पर एक सैन्य बैंड के नेतृत्व में सेना के तीनों अंगों की 241 सदस्यीय भारतीय सशस्त्र बलों की टुकड़ी ने भी परेड में भाग लिया। भारतीय सेना की टुकड़ी का नेतृत्व पंजाब रेजिमेंट ने राजपूताना राइफल्स रेजिमेंट के साथ किया।
हाशिमारा के 101 स्क्वाड्रन से भारतीय वायु सेना के राफेल जेट परेड के दौरान फ्लाई पास्ट का हिस्सा बने।
14 जुलाई को फ्रांसीसी क्रांति के दौरान 14 जुलाई 1789 को बैस्टिल जेल पर हुए हमले की वर्षगांठ मनाई जाती है, जो भारतीय और फ्रांसीसी दोनों संविधानों के केंद्रीय विषय 'स्वतंत्रता, समानता और भाईचारे' के लोकतांत्रिक मूल्यों का प्रतीक है।
रक्षा मंत्रालय
स्वर्गीय जनरल बिपिन रावत की जयंती की स्मृति में
16 मार्च, 2023 को भारतीय सशस्त्र बलों के पहले चीफ ऑफ डिफेंस स्टाफ स्वर्गीय जनरल बिपिन रावत की 65वीं जयंती के अवसर पर भारतीय नौसेना उनको सप्रेम याद कर रही है। जनरल रावत, जो एक दूरदर्शी नेता, एक विद्वान सैनिक और एक सैन्य सुधारक होने के साथ-साथ, अपनी व्यावसायिकता, सिद्धांतों, दृढ़ विश्वास और निर्णायकता के लिए जाने जाते थे। चार दशकों से अधिक लंबे कैरियर में, जनरल रावत की उपलब्धियां सैन्य और राष्ट्रीय सुरक्षा मामलों के सभी क्षेत्रों में उल्लेखनीय थीं।
पहले सीडीएस और सचिव डीएमए के रूप में, जनरल रावत ने सशस्त्र बलों को एकीकृत करने के लिए संगठनात्मक और संरचनात्मक सुधारों के लिए काम किया। उनके द्वारा पथ-प्रदर्शक परिवर्तनकारी पहल और नागरिक-सैन्य तालमेल के उनके प्रयास उनकी विरासत रहे हैं। जनरल रावत के उत्साह ने सशस्त्र बलों को अग्निपथ को एक विचार से वास्तविकता में तब्दील करने के लिए प्रेरित किया। अग्निपथ स्वतंत्रता के बाद से सशस्त्र बलों द्वारा सबसे बड़ा मानव संसाधन परिवर्तन है।
परिवर्तनकारी अग्निपथ योजना में जनरल रावत के योगदान को स्वीकार करने, सम्मान देने के लिए और तीनों सेनाओं के तालमेल और संयुक्त कौशल को बढ़ाने के लिए, भारतीय नौसेना द्वारा निम्नलिखित दो ट्राफियां शुरू की जा रही हैं: -
 जनरल बिपिन रावत 'योग्यता के समग्र क्रम में पहले स्थान पर रहने वाली महिला अग्निवीर प्रशिक्षु' के लिए रोलिंग ट्रॉफी। यह ट्रॉफी नौसेना प्रमुख द्वारा 28 मार्च, 2023 को नौसेना अग्निवीरों के पहले बैच की 'पासिंग आउट परेड' के दौरान इसके प्रमुख नाविक प्रशिक्षण केंद्र, आईएनएस चिल्का में दी जानी है।
 नेवल वॉर कॉलेज , गोवा में नेवल हायर कमांड कोर्स  कर रहे 'मोस्ट स्पिरिटेड ऑफिसर' के लिए जनरल बिपिन रावत रोलिंग ट्रॉफी।
सामाजिक न्याय एवं अधिकारिता मंत्रालय
ग्वालियर में 'दिव्यांग खेल केंद्र' स्थापित किया जाएगा
मध्यप्रदेश के ग्वालियर में दिव्यांग खेलों के लिए एक केन्द्र स्थापित किया जाएगा। इसे स्थापित करने के प्रस्ताव को सरकार ने मंजूरी दे दी है। यह सोसाइटी पंजीकरण अधिनियम, 1860 के तहत पंजीकृत किया जाएगा, जो दिव्यांग खेल केन्द्र, ग्वालियर के नाम से काम करेगा। इस सेंटर द्वारा सृजित उन्नत बुनियादी सुविधाओं के बल पर खेल की गतिविधियों में भी दिव्यांगजनों की प्रभावी भागीदारी सुनिश्चित किया जाएगा और उन्हें राष्ट्रीय और अंतर्राष्ट्रीय स्तर पर प्रतिस्पर्धा करने में सक्षम बनाया जाएगा। इस केंद्र की स्थापना से समाज के साथ दिव्यांगजनों को जोड़ने की भावना का विकास होगा।
यह परियोजना 1 अप्रैल, 2019 को शुरू होगी और दो साल, यानि 31 मार्च 2021 तक इसके पूरा होने की संभावना है। इसके बाद, केंद्र को चालू होने में 6 महीने लगेंगे। इसका काम शुरू होने पर, इस केंद्र में 140 कर्मचारियों को रोजगार मिलेगा। इसके अलावा, निर्माण और संबद्ध गतिविधियों से भी रोजगार के अवसर पैदा होंगे। केंद्र की स्थापना की अनुमानित लागत 170.99 करोड़ रुपये  होगी।
इस केंद्र में एक आउटडोर एथलेटिक स्टेडियम, इनडोर स्पोर्ट्स कॉम्प्लेक्स, बेसमेंट पार्किंग सुविधा; जलीय केंद्र में 2 स्विमिंग पूल, एक कवर पूल और एक आउटडोर पूल, कक्षाओं के साथ उच्च निष्पादन केंद्र; चिकित्सा सुविधाएं; खेल विज्ञान केंद्र; एथलीटों के लिए छात्रावास की सुविधा, सुलभ लॉकर्स, भोजन, मनोरंजक सुविधाएं और प्रशासनिक ब्लॉक सहित सहायता सुविधाएं उपलब्ध होंगी। इस प्रकार विकसित सुविधाओं से प्रशिक्षण, चयन, खेल शिक्षाविदों और अनुसंधान, चिकित्सा सहायता, दर्शक दीर्घाओं और राष्ट्रीय / अंतर्राष्ट्रीय आयोजनों आयोजनों के लिए उपयुक्त सुविधाओं से सुसज्जित बहुआयामी केंद्र होंगे।
केंद्र में प्रशिक्षण के लिए चयनित खेल निम्नानुसार हैं:
- बैडमिंटन, बास्केटबॉल, टेबल टेनिस, वॉलीबॉल, जूडो, तायक्वोंडो, तलवारबाजी और रग्बी जैसे एकीकृत खेल ;
- एडॉप्टेड स्पोर्ट्स  जैसे बोस्किया, गोलबॉल, फुटबॉल 5 ए साइड, पैरा डांस स्पोर्ट और पैरा पावर लिफ्टिंग;
- एकीकृत खेल  जैसे एथलेटिक्स, तीरंदाजी, फुटबॉल 7 ए साइड और टेनिस; तथा
- एकीकृत खेल  - तैराकी।
रेल मंत्रालय
रेल तथा वाणिज्य एवं उद्योग मंत्री श्री पीयूष गोयल ने कोविड-19 से लड़ने के राष्ट्रीय प्रयासों को बढ़ाने की भारतीय रेल की तैयारियों की समीक्षा की
इतिहास में पहली बार किसी भी यात्री की किसी रेल दुर्घटना में मृत्यु नहीं हुई, अब हम यह सुनिश्चित करने पर काम कर रहे हैं कि कोविड-19 का भारत पर न्यूनतम प्रभाव पड़े: रेल तथा वाणिज्य एवं उद्योग मंत्री श्री पीयूष गोयल
अधिकारियों को भोजन एवं अन्य सहायता के साथ जरुरतमंद लोगों के पास पहुंचने का निर्देश दिया
रेल तथा वाणिज्य एवं उद्योग मंत्री श्री पीयूष गोयल ने भारतीय रेल के अधिकारियों को अपनी सर्वश्रेष्ठ मानवीय क्षमताओं एवं संसाधनों के अनुसार भोजन एवं अन्य सहायता के साथ जरुरतमंद लोगों के पास पहुंचने का निर्देश दिया है।
आईआरसीटीसी एवं आरपीएफ जैसे रेलवे के संगठन पहले ही जरुरतमंद लोगों के लिए निशुल्क भोजन के वितरण से जुड़ चुके हैं। मंत्री ने कहा कि रेलवे को अपने प्रयासों का दायरा बढ़ाना चाहिए और जिला अधिकारियों तथा एनजीओ आदि के परामर्श से रेलवे स्टेशनों से दूर के क्षेत्रों तक पहुंचना चाहिए।
बैठक में रेल राज्य मंत्री श्री सुरेश अंगडी, रेलवे बोर्ड के सदस्य, जीएम एवं देश भर से पीएसयू के प्रमुखों ने भाग लिया जो वीडियो कांफ्रेंसिंग के जरिये जुड़़े हुए थे।
अभी तक कोरोना से लड़ने में असाधारण कार्य करने एवं आइसोलेशन कोचों के रूप में यात्री कोचों को बदलने जैसे नवोन्मेषी समाधानों को अपनाने के लिए रेलवे की सराहना करते हुए श्री पीयूष गोयल ने विश्वास जताया कि सभी जोन इन कोचों को पूर्ण रूप से तैयार करने की चुनौती को पूरी करेंगे और इन्हें जल्द से जल्द इससे लैस कर दिया जाएगा। उल्लेखनीय है कि 5000 कोचों की पहली खेप के रूपांतरण पर कार्य पहले ही चरणबद्ध तरीके से आरंभ हो चुका है।
रेलवे बोर्ड के अधिकारियों ने मंत्री को जानकारी दी कि प्रधानमंत्री की राष्ट्र को अपील के बाद पीएम केयर फंड में 151 करोड़ रुपये का योगदान दिया गया। रेलवे बोर्ड के अध्यक्ष श्री विनोद कुमार यादव ने सूचित किया कि भारतीय रेल एवं रेल पीएसयू के कर्मचारियों ने एक दिन का वेतन न लेने और उसे पीएम केयर फंड में देने का फैसला किया है। रेल के कई पीएसयू भी राष्ट्रीय प्रयासों को बढ़ावा देने के लिए फंड में योगदान देने की योजना बना रहे हैं।
महत्वपूर्ण वस्तुओं की आपूर्ति के लिए विशेष पार्सल रेलगाड़ी चलाने की समीक्षा करते हुए, श्री पीयूष गोयल ने अधिकारियों को और अधिक रूटों पर इन सेवाओं को उपलब्ध कराने को कहा जिससे कि दवाओं, अनिवार्य उपकरणों, खाद्य वस्तुओं की त्वरित समय में देश भर में आपूर्ति हो सके। ई-कॉमर्स कंपनियों और अन्य महत्वपूर्ण वस्तुओं जिनकी कम मात्रा में आवश्यकता होती है, के आपूर्तिकर्ताओं को पार्सल रेलगाडि़यों से लाभ पहुंचेगा। विशेष पार्सल रेलगाडि़यां पहले ही 8 रूटों पर चल रही हैं और विभिन्न जोनों में 20 और की योजना है।
श्री पीयूष गोयल ने कहा कि कोरोना वायरस से लड़ाई में अगले कुछ सप्ताह महत्वपूर्ण हैं और हममें से सभी के संकल्पित प्रयास यह सुनिश्चित करेगा कि देश इस लड़ाई में विजयी रहे।
मंत्री ने कहा कि इतिहास में पहली बार किसी भी यात्री की किसी रेल दुर्घटना में मृत्यु नहीं हुई। अब हम यह सुनिश्चित करने पर काम कर रहे हैं कि कोविड-19 का भारत पर न्यूनतम प्रभाव पडे।
रक्षा मंत्रालय
सैन्य कार्य विभाग स्वच्छता विशेष अभियान 2.0 के फास्ट ट्रैक पर
2,657 अभियान स्थलों की सफाई की गई; 363 नियमों को सरल बनाया गया
स्वच्छता विशेष अभियान 2.0 के संबंध में रक्षा मंत्रालय का सैन्य कार्य विभाग  तेजी से आगे बढ़ रहा है। अब तक 2,657 अभियान स्थलों पर सफाई अभियान चलाए गए हैं और 363 नियमों को सरल बनाया गया है। दिनांक 02 अक्टूबर 2022 से दिनांक 31 अक्टूबर 2022 तक भारत सरकार के सभी मंत्रालयों/विभागों में चलाए जा रहे विशेष अभियान 2.0 के पहले दो सप्ताह में 800 जन शिकायतों, 67 सांसद/राज्य संदर्भों और 20 पीएमओ संदर्भों का निपटारा किया गया है।
यह अभियान थल सेना, नौसेना और वायु सेना द्वारा देश भर में विभिन्न स्थानों पर चलाया जा रहा है। तीनों सेवाओं के अधीनस्थ संगठन और फील्ड फॉर्मेशन अभियान में सक्रिय रूप से भाग ले रहे हैं। विशेष अभियान 2.0 के सभी मापदण्डों जैसे जन शिकायतों का निस्तारण, स्वच्छता अभियान की पहचान, अभियान स्थलों का संचालन, कबाड़ का निस्तारण आदि को अधिकतम सफलता प्राप्त करने के उद्देश्य से आगे बढ़ाया जा रहा है।
त्रि शक्ति कोर ने पूर्वी कमान में रेटीखोला नदी में सफाई अभियान चलाया।
तिरुअनंतपुरम सैन्य स्टेशन के कर्मियों ने तटीय जीवन के लिए एक स्वस्थ वातावरण को बढ़ावा देने के लिए कोचुवेली समुद्र तट पर समुद्र तट की सफाई की ।
भारतीय वायु सेना की इकाइयों में भी सफाई अभियान चलाया गया ।
खाद्य प्रसंस्करण उद्योग मंत्रालय
निफ्टेम राष्ट्रीय महिला उद्यमी जैविक महोत्सव का आयोजन करेगा
खाद्य प्रसंस्करण उद्योग तथा महिला एवं बाल विकास मंत्रालयों ने समझौतें पर हस्ताक्षर किए
महिलाओं को आगे बढ़ाने के लिए दो महिलाएं साथ आ रही हैः श्रीमती बादल
 इस कार्यक्रम की रूपरेखा बनाएंगा और इसे आयोजित करेगा। निफ्टेम खाद्य प्रसंस्करण उद्योग मंत्रालय के अंतर्गत एक शैक्षणिक संस्थान है।
महोत्सव का उद्देश्य भारतीय महिला उद्यमियों और किसानों को खरीददारों के साथ जोड़ना है। इससे महिला उद्यमियों और किसानों के वित्तीय समावेश में मदद मिलेगी और भारत में जैविक खाद्यान्न उत्पादन को बढ़ावा मिलेगा।
समझौता ज्ञापन के तहत महिला और बाल विकास मंत्रालय, निफ्टेम के कुलपति को कार्यक्रम आयोजित करने के लिए धन राशि हस्तांतरित करेगा। कुलपित ने वार्षिक महोत्सव को आयोजित करने की सहमति जताई है। संस्थान वित्त वर्ष की समाप्ति पर उपयोगिता प्रमाणपत्र  महिला एवं बाल विकास मंत्रालय को प्रदान करेगा।
इस अवसर पर श्री हरसिमरत कौर बादल ने कहा कि यह मेला जैविक उत्पाद और महिला उद्यमियों को बढ़ावा देगा। उन्होंने कहा कि उन महिलाओं को आगे बढ़ाने के लिए दो महिलाएं साथ आ रही है जो पारम्परिक रूप से घरेलू स्तर पर खाद्य प्रसंस्करण का कार्य करती है।
मेले के बारे में उन्होंने कहा कि इसमें जैविक उत्पाद, प्रसंस्कृत खाद्य, कपड़ा, सौंदर्य प्रसाधन, कीटनाशक, फंगीनाशक आदि वस्तुओं का प्रदर्शन किया जाएगा। मेले से महिला उत्पादकों को बाजार और आपूर्ति श्रृंखला से जुड़ने में सहायता मिलेगी और इस प्रकार उनका वित्तीय समावेश संभव हो सकेगा। उन्होंने कहा कि इस समझौता ज्ञापन से भारत में एक नए एजेंडे की शुरूआत होगी, जो जैविक और स्वस्थ भोजन को बढ़ावा देगा।
श्रीमती स्मृति इरानी ने श्री बादल को धन्यवाद दिया और कहा कि यह समझौता लोगों को सहायता प्रदान करने के लिए मंत्रालयों एवं विभागों के बीच तालमेल के प्रति सरकार के संकल्प को दर्शाता है। यह समझौता ज्ञापन जैविक कृषि से जुड़ी महिलाओं को समर्थन प्रदान करने का प्रयास है। इस कदम से देश की लाखों महिलाओं को लाभ मिलेगा।
इस समझौता ज्ञापन पर खाद्य प्रसंस्करण उद्योग मंत्रालय की सचिव श्रीमती पुष्पा सुब्रमण्यम ने और महिला एवं बाल विकास मंत्रालय के सचिव श्री रविन्द्र पंवार ने हस्ताक्षर किए। इस अवसर पर केन्द्रीय खाद्य प्रसंस्करण उद्योग मंत्री श्रीमती हरसिमरत कौर बादल और केन्द्रीय महिला एवं बाल विकास मंत्री श्रीमती स्मृति इरानी तथा दोनों मंत्रालयों के वरिष्ठ अधिकारी उपस्थित थे।
विज्ञान एवं प्रौद्योगिकी मंत्रालय
जायफल के छिलके से बनी टॉफी के उत्पादन की प्रक्रिया संबंधी तकनीक के व्यावसायिकरण के लिए आईसीएआर-सीसीएआरआई और गोवास्टेट बायोडायवर्सिटी बोर्ड, गोवा के बीच अनुबंध ज्ञापन पर हस्ताक्षर
आईसीएआर-सीसीएआरआई के जायफल पेरिकॉर्प टॉफीके उत्पादन की प्रक्रिया संबंधी तकनीक के व्यावसायिकरण के लिए आईसीएआर-केंद्रीय तटीय कृषि अनुसंधान संस्थान अर्थात् सेंट्रल कोस्टल एग्रीकल्चरल रिसर्च इंस्टीट्यूट, गोवा  और गोवा स्टेट बायोडायवर्सिटी बोर्ड, गोवा के बीच बुधवार 19 फरवरी 2021 को ओल्ड गोवा स्थित आईसीएआर-सीसीएआरआई कार्यालय में एक अनुबंध ज्ञापन पर हस्ताक्षर किए गए। आईसीएआर-सीसीएआरआई के निदेशक  डॉ. ई.बी. चाकुरकर और जीएसबीबी, गोवा के सदस्य सचिव डॉ. प्रदीप सरमोकदम ने अनुबंध ज्ञापन पर हस्ताक्षर किए। इस तकनीक को विकसित करने की प्रक्रिया से जुड़े प्रधान वैज्ञानिक  डॉ. ए.आर. देसाई, जीएसबीबी, गोवा के अधिकारी और आईसीएआर-सीसीएआरआई के स्टाफ सदस्यों की उपस्थिति में इस अनुबंध ज्ञापन पर हस्ताक्षर किए गए। सदस्य सचिव  डॉ. श्रीपद भट्ट ने आईसीएआर-सीसीएआरआई और जीएसबीबी, गोवा के अधिकारियों का स्वागत किया। उन्होंने पांच वर्ष तक वैध रहने वाले इस नॉन-एक्सक्लूसिव लाइसेंसिंग अनुबंध की प्रमुख बातों पर प्रकाश भी डाला।
डॉ. ई.बी. चाकुरकर ने इस अनुबंध में शामिल होने के लिए जीएसबीबी, गोवा को बधाई दी और गोवा राज्य में किसानों एवं कृषि उद्यमियों को लाभ पहुंचाने के लिए भविष्य की प्रौद्योगिकियों के व्यावसायिक उपयोग और हस्तांतरण की ज़रूरत पर बल दिया। डॉ. प्रदीप सरमोकदम ने आईसीएआर-सीसीएआरआई का आभार व्यक्त करते हुए कहा कि राज्य के जैविक संसाधनों के सतत उपयोग के माध्यम से जैव विविधता के संरक्षण को बढ़ावा देने के लिए जीएसबीबी, गोवा निरंतर जारी रहने वाली सहभागी गतिविधियों की दिशा में आईसीएआर-सीसीएआरआई के साथ लगातार काम करता करेगा।उन्होंने यह भी बताया कि जीएसबीबी, गोवा ने “आजीविका हस्तक्षेप के माध्यम से जैव विविधता का संरक्षण करने के लिए‘गोवन’नाम से एक नई परियोजना शुरू की है, जिसका उद्देश्य किसानों की आय को बढ़ाना, रोज़गार के अवसर पैदा करना है, ताकि स्थानीय जैव संसाधनों का संरक्षण किया जा सके।”
जायफल में लगभग 80-85 प्रतिशत पेरिकॉर्प  है और अधिक उपज देने वाली जायफल की किस्में प्रति पेड़ 100 किलोग्राम तक ताज़ा पेरिकॉर्प की पैदावार करती हैं। वर्तमान समय में किसान जायफल के बीज और गुदा का इस्तेमाल करते हैं और पेरिकॉर्प को खेत में ही सड़ने के लिए छोड़ देते हैं। लेकिन यह तकनीक व्यर्थ छोड़ दिए गए पेरिकॉर्प से जायफल टॉफी बनाकर इसके प्रभावी इस्तेमाल में मदद करती है। व्यावसायिक नज़रिए से यह जायफल टॉफी काफी महत्वपूर्ण खाद्य पदार्थ है। ये उत्पाद जायफल से निर्मित मसाला उत्पादों- जायफल के बीज और गुदा की उपज के अलावा किसानों और उद्यमियों को एक अतिरिक्त आय दिलाने में मदद करता है। ख़ास बात ये है कि किसी सिंथेटिक प्रिज़र्वेटिव का इस्तेमाल किए बिना ही, कमरे के सामान्य तापमान पर इस उत्पाद का एक साल तक भंडारण किया जा सकता है। आईसीएआर-सीसीएआरआई, गोवा ने इस तकनीक का पेटेंट कराने के लिए पहले से ही आवेदन  कर दिया है। इस तकनीक के व्यावसायिकरण की दिशा में अनुबंध ज्ञापन पर हस्ताक्षर को साकार बनाने में संस्थान प्रौद्योगिकी प्रबंधन इकाई  ने मदद की।
वाणिज्य एवं उद्योग मंत्रालय
इंडसफूड-II, 2019 में 600 वैश्विक खरीददार भाग लेंगे
 इंडसफूड-II, 2019 में खाद्य और पेय क्षेत्र के खरीददारों के विशाल समूह के साथ भाग लेगा। भारत व्यापार संवर्धन परिषद  के अध्यक्ष श्री अशोक सेठी के साथ परिचर्चा के पश्चात आईबीसीसीआई के अध्यक्ष तथा बांग्लादेश व्यापार और उद्योग परिसंघ के पूर्व अध्यक्ष श्री अब्दुल मतलुब अहमद ने ढाका के मोहाखली स्थित नितोलभवन में यह घोषणा की।
टीपीसीआई सार्क देशों से अधिक से अधिक खरीददारों को आकर्षित करने के लिए कार्य कर रहा है ताकि उन्हें भारत से अपनी खाद्य व पेय जरूरतों को पूरा करने में सहायता मिल सके। खाड़ी सहयोग परिषद  तथा रूस परिसंघ के स्वतंत्र देश  के कुछ बड़े खरीददारों ने इंडसफूड-II में शामिल होने की सहमति दी है। इन बड़े खरीददारों में सुपर मार्केट चेन के खरीददार भी शामिल हैं।
बांग्लादेश द्वारा भारत से खरीदी जाने वाली कुछ प्रमुख वस्तुएं हैं :- फल, मसाले, कृषि उत्पाद, सूखे फल, मिठाइयां तथा सरसों व सोया तेल। बांग्लादेश पहले से ही पूर्वोत्तर राज्यों के साथ व्यापार कर रहा है। इंडसफूड-II के तहत बांग्लादेश के खरीददारों को पूर्वोत्तर राज्यों के नए निर्यातकों से मुलाकात होने की उम्मीद है। इनमें पूर्वोत्तर राज्यों के बागवानी विभाग भी शामिल है।
टीपीसीआई को आशा है कि दिल्ली  के ग्रेटर नोएडा में 14-15 जनवरी, 2019 को आयोजित होने वाले विश्व खाद्य सुपर मार्केट इंडसफूड-II में 50 देशों के 600 वैश्विक खरीददार और 350 से ज्यादा भारतीय निर्यातक व उत्पादक भाग लेंगे।
2018 में आयोजित इंडसफूड-I में 43 देशों के अग्रणी आयातकों तथा 320 भारतीय निर्यातकों ने भाग लिया था। अनुमान है कि इस दौरान 650 मिलियन डॉलर का व्यापार हुआ था। अंतर्राष्ट्रीय क्रेताओं तथा खाद्य व पेय उद्योग की 12 श्रेणियों से संबंधित भारतीय विक्रेताओं को बी2बी संवाद का अनूठा अवसर प्राप्त हुआ था।
विद्युत मंत्रालय
बिजली मंत्री ने 66.5 गीगावाट की नवीकरणीय ऊर्जा परियोजनाओं के लिए पहचानी गई ट्रांसमिशन योजनाओं के प्रस्ताव को मंजूरी दी
एलटीए आवेदनों और सम्बद्ध बैंक गारंटी की पूर्व आवश्यकता को नवीकरणीय ऊर्जा परियोजना सफल बोलीदाता को प्रदान करने तक अंतरिम अवधि के लिए निरस्त रखा जाएगा
भारत में नवीकरणीय ऊर्जा का फैलाव करने के लिए, केंद्रीय विद्युत और नवीन तथा नवीकरणीय ऊर्जा और कौशल विकास तथा उद्यमिता राज्य मंत्री श्री आर. के. सिंह ने 66.5 गीगावाट की नवीकरणीय ऊर्जा परियोजनाओं के लिए पहचानी गई ट्रांसमिशन योजनाओं के लिए केंद्रीय विद्युत नियामक आयोग  के प्रस्ताव को मंजूरी दे दी है।
विद्युत मंत्रालय ने निम्नलिखित आदेश जारी किए हैं -
पर्यावरण पर पेरिस समझौते के मुताबिक लिए राष्ट्रीय स्तर पर निर्धारित योगदान देने के अंतर्गत भारत द्वारा की गई प्रतिबद्धता को पूरा करने के लिए आवश्यक कदमों के तहत, भारत सरकार ने देश में वर्ष 2022 तक नवीकरणीय ऊर्जा क्षमताओं का 175 गीगावाट स्थापित करने का फैसला किया है। मई 2019 तक नवीकरणीय ऊर्जा के उत्पादन का करीब 80 गीगावाट काम में लाया जाने लगा है और शेष 95 गीगावाट अगले 3 वर्ष में काम में लाया जाएगा। इन लक्ष्यों को हासिल करने के लिए, एमएनआरई ने सीईए और सेंट्रल ट्रांसमिशन यूटीलिटी  के साथ विचार-विमर्श करके नवीकरणीय ऊर्जा उत्पादन के करीब 66.5 गीगावाट के लिए ट्रांसमिशन योजनाओं की पहचान की। इसमें नवीकरणीय ऊर्जा क्षमता के 175 गीगावाट की स्थापना के राष्ट्रीय नवीकरणीय ऊर्जा मिशन के तहत पहले चरण के अंतर्गत करीब 28 गीगावाट और दूसरे चरण के अंतर्गत करीब 38.5 गीगावाट शामिल है।
नवीकरणीय ऊर्जा परियोजनाओं की निर्माण अवधि ट्रांसमिशन सुविधाओं के कार्यान्वयन की तुलना में काफी कम है और नवीकरणीय ऊर्जा क्षमता की पर्याप्त मात्रा को वर्तमान वित्त वर्ष के लिए रखा गया है। नवीकरणीय ऊर्जा परियोजनाओं की ट्रांसमिशन योजना और कार्यान्वयन की वर्तमान प्रणाली को मिशन मोड में ऱखा गया है। ट्रांसमिशन का कार्य उत्पादन से काफी पहले शुरू हो जाना चाहिए ताकि दोनों सरकार द्वारा तय लक्ष्य को हासिल करने के लिए मिलती-जुलती समय सीमा में पूरा हो सके। सरकार ने फैसला किया है कि वह नवीकरणीय ऊर्जा उत्पादन के उपर्युक्त 66.5 गीगावाट के लिए पहचानी गई ट्रांसमिशन योजनाओं के अनुरूप हों। इसमें राष्ट्रीय महत्व की परियोजनाओं के रूप में पहले चरण में करीब 28 गीगावाट और दूसरे चरण में 38.5 गीगावाट शामिल हैं। तदनुसार केंद्र सरकार ने विद्युत कानून, 2003 की धारा 107 के अंतर्गत प्रदत्त शक्तियों का इस्तेमाल करते हुए राष्ट्रीय महत्व कई इन परियोजनाओं के संबंध में केंद्रीय विद्युत नियामक आयोग को निम्नलिखित निर्देश दिये।
1. नवीकरणीय ऊर्जा क्षमता के 12.5 गीगावाट से जुड़ी ट्रांसमिशन प्रणाली के लिए पहले चरण में नियामक मंजूरी जिसके लिए सीटीयू सीईआरसी को पहले ही आवेदन कर चुका है।
2. नियामक मंजूरी के लिए सीटीयू के आवेदन को जमा करने पर पहले चरण में शेष 15.5 गीगावाट और दूसरे चरण में 30.5 गीगावाट के लिए तेजी से नियामक मंजूरी।
3. नवीकरणीय ऊर्जा के 66.5 गीगावाट के अंतर्गत शेष नवीकरणीय ऊर्जा क्षमता के लिए संबद्ध ट्रांसमिशन प्रणालियों का कार्यान्वयन करने के लिए एलटीए आवेदनों और सम्बद्ध बैंक गारंटी की पूर्व आवश्यकता को नवीकरणीय ऊर्जा परियोजना सफल बोलीदाता को प्रदान करने तक अंतरिम अवधि के लिए निरस्त रखा जाएगा। तथापि यह स्पष्ट किया गया है कि सफल बोलीदाता द्वारा एलटीए और कनेक्टीविटी की उचित नियामक प्रक्रिया का पालन किया जाएगा।
राष्ट्रपति सचिवालय
राष्ट्रपति ने ईद-उल-जुहा की पूर्व संध्या पर देशवासियों को शुभकामनाएं दीं
भारत के राष्ट्रपति श्री रामनाथ कोविंद ने ईद-उल-जुहा की पूर्व संध्या पर सभी देशवासियों को शभकामनाएं दीं।
राष्ट्रपति ने अपने संदेश में कहा “ईद-उल-जुहा के अवसर पर मैं सभी देशवासियों, विशेषकर मुस्लिम भाइयों और बहनों को बधाई और शुभकामनाएं देता हूं।
ईद-उल-जुहा का त्योहार आपसी भाईचारे और त्याग की भावना का प्रतीक है तथा लोगों की भलाई के लिए काम करने की प्रेरणा देता है।
आइए, हम सब कोविड-19 महामारी से निपटने के लिए सभी नियमों और दिशा-निर्देशों के पालन के संकल्प को दोहराएं। इसके साथ, इस त्योहार पर, खुशियों को साझा करें और परस्पर सौहार्द को बढ़ावा दें।”
राष्ट्रपति के संदेश को हिंदी में देखने के लिए यहां क्लिक करें-
निर्वाचन आयोग
दिल्ली विधानसभा चुनाव के लिए मतदान 8 फरवरी को , मतगणना 11 फरवरी को
निर्वाचन आयोग ने राष्ट्रीय राजधानी क्षेत्र दिल्ली में विधान सभा चुनाव की तारीख की घोषणा कर दी है। विधानसभा की सभी 70 सीटों के लिए एक ही चरण में 8 फरवरी को वोट डाले जाएंगे। नामांकन पत्र 14 से 21 जनवरी तक दाखिल किए जा सकते हैं। इनकी जांच 22 जनवरी को होगी। नामांकन वापस लेने की अंतिम तारीख 24 जनवरी है।
कुल पंजीकृत मतदाताओं की संख्या 1,47,03,692 है।
विस्तृत ब्यौरे के लिए यहां क्लिक करें:
आरकेमीणा/आरएनएम/एएम/एमएस/-5142
(Visitor Counter : 227
राष्ट्रपति सचिवालय
राष्ट्रपति ने पंजाब इंजीनियरिंग कॉलेज के 52वें दीक्षांत और शताब्दी वर्ष समारोहों के समापन कार्यक्रम की शोभा बढ़ाई
राष्ट्रपति श्रीमती द्रौपदी मुर्मु ने आज  को पंजाब इंजीनियरिंग कॉलेज  के 52वें दीक्षांत समारोह और शताब्दी वर्ष समारोहों के समापन कार्यक्रम की शोभा बढ़ाई।
इस अवसर पर अपने संबोधन में राष्ट्रपति ने कहा कि वर्ष 1921 में लाहौर में स्थापित, पीईसी एक प्रमुख शोध संस्थान के रूप में उभरा है और वैश्विक प्रौद्योगिकी परिवर्तन में अंशदान किया है। यह देश का एक प्रमुख संस्थान होने के साथ-साथ इस क्षेत्र में तकनीकी शिक्षा का अग्रदूत भी है। राष्ट्रीय शिक्षा नीति - 2020 में कहा गया है कि एक अच्छा शिक्षण संस्थान वह है जिसमें प्रत्येक छात्र का स्वागत किया जाता है और देखभाल की जाती है और जहां अच्छे बुनियादी ढांचे और उपयुक्त संसाधनों के साथ एक प्रेरक वातावरण मौजूद हो। उन्होंने खुशी जाहिर करते हुए कहा कि पीईसी में ये सभी खूबियां हैं। उन्होंने भरोसा जाहिर किया कि यह कॉलेज उत्कृष्टता के लिए अपने प्रयासों को जारी रखेगा।
राष्ट्रपति ने इस बात पर खुशी जाहिर की कि पीईसी ने प्रौद्योगिकी, उद्योग, सिविल सेवाओं, शिक्षा और अनुसंधान के क्षेत्र में देश को कई महान लोग प्रदान किए, जिनमें इसरो के पूर्व चेयरमैन और भारत में प्रायोगिक द्रव गतिकी अनुसंधान के जनक प्रो. सतीश धवन, प्रख्यात शिक्षाविद् और आईआईटी के संस्थापक-निदेशक प्रो. आर. एन. डोगरा, मिसाइल और सामरिक प्रणालियों में विशेषज्ञ डॉ. सतीश कुमार शामिल हैं।
उन्होंने कहा कि पीईसी के वैमानिकी इंजीनियरिंग विभाग की पूर्व छात्रा कल्पना चावला भारतीय मूल की पहली महिला अंतरिक्ष यात्री बनीं, जिन्होंने विज्ञान के लिए आत्म-बलिदान का प्रेरक इतिहास रचा था। उन्हें यह जानकर प्रसन्नता हुई कि पीईसी में कल्पना चावला चेयर ऑफ जिओस्पेशियल टेक्नोलॉजी की स्थापना की गई है। उन्होंने कहा कि देश की प्रगति को और गति देने के लिए तकनीकी शिक्षण संस्थानों में छात्राओं की संख्या बढ़ाई जानी चाहिए।
स्नातक छात्रों को संबोधित करते हुए राष्ट्रपति ने कहा कि वे अपार अवसरों और संभावनाओं की दुनिया में प्रवेश कर रहे हैं, उन्हें इसमें कोई संदेह नहीं है कि वे अवसरों को सफलता में और संभावनाओं को निश्चितताओं में परिवर्तित करने में सक्षम हैं। उन्होंने उनको सलाह दी कि वे जीवन में भले ही कुछ भी बनना चाहें, लेकिन उन्हें मातृभूमि के प्रति अपने कर्तव्यों को कभी नहीं भूलना चाहिए। उन्होंने कहा कि वे कल के भारत के निर्माता हैं। उनसे यह अपेक्षा की जाती है कि वे इस प्रतिष्ठित संस्थान में अर्जित ज्ञान का उपयोग मानवता की सेवा में भी करेंगे। उन्होंने उनसे महात्मा गांधी के ‘सर्वोदय’ के संदेश को अपनी व्यक्तिगत प्राथमिकताओं में रखने का अनुरोध किया। उन्होंने कहा कि ‘राष्ट्रपिता’ के मूल्यों को व्यवहार में लाना प्रत्येक नागरिक, विशेषकर युवाओं का नैतिक कर्तव्य है।
पीईसी के दीक्षांत समारोह से ठीक पहले राष्ट्रपति ने केंद्र शासित प्रदेश चंडीगढ़ के सचिवालय के नव निर्मित भवन का शुभारम्भ किया।
राष्ट्रपति के हिंदी में भाषण को देखने के लिए यहां क्लिक करें